CELEX: 62003TB0392
Language: mt
Date: 2008-09-25 00:00:00
Title: Kawżi magħquda T-392/03, T-408/03, T-414/03 u T-435/03: Digriet tal-Qorti tal-Prim'Istanza tal- 25 ta' Settembru 2008 — Regione Siciliana vs Il-Kummissjoni ( Rikors għal annullament — FEŻR — Kanċellament ta' għajnuna finanzjarja — Irkupru tal-ammonti diġà mħallsa — Talbiet għal ħlas ta' interessi moratorji — Tpaċija — Entità reġjonali jew lokali — Nuqqas ta' interess dirett — Inammissibbiltà )

6.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 313/33
            
         Digriet tal-Qorti tal-Prim'Istanza tal-25 ta' Settembru 2008 — Regione Siciliana vs Il-Kummissjoni
   (Kawżi magħquda T-392/03, T-408/03, T-414/03 u T-435/03) (1)
   
   (“Rikors għal annullament - FEŻR - Kanċellament ta' għajnuna finanzjarja - Irkupru tal-ammonti diġà mħallsa - Talbiet għal ħlas ta' interessi moratorji - Tpaċija - Entità reġjonali jew lokali - Nuqqas ta' interess dirett - Inammissibbiltà’)
   (2008/C 313/59)
   Lingwa tal-kawża: It-Taljan
   Partijiet
   
      Rikorrenti: Regione Siciliana (l-Italja) (rappreżentanti: G. Aiello u A. Cingolo, avvocati dello Stato)
   
      Konvenuta: Il-Kummissjoni tal-Komunitajiet Ewropej (rappreżentanti: E. de March, L. Flynn u G. Wilms, aġenti, assisti minn A. Dal Ferro, avukat)
   Suġġett
   Fil-kawża T-392/03, talba għall-annullament tal-ittra tal-Kummissjoni tas-6 ta' Ottubru 2003, inkwantu hija tikkonċerna l-modalitajiet ta' rkupru tal-ammonti mħallsa mill-Fond Ewropew għall-Iżvilupp Reġjonali (FEŻR) għall-proġett ta' infrastruttura msejjaħ “diga fuq il-Gibbesi”, kif ukoll tal-atti preċedenti u derivati, fil-kawża T-408/03, talba għall-annullament tal-ittra tas-6 ta' Ottubru 2003, inkwantu hija tikkonċerna l-modalitajiet ta' rkupru tal-ammonti mħallsa mill-FEŻR għall-proġetti ta' infrastruttura msejħa “Aragona Favara” u “pjanura ta' Katanja”, kif ukoll tal-atti preċedenti u derivati, fosthom b'mod partikolari l-ittri tal-Kummissjoni tat-13 ta' Awwissu 2003 u tal-14 ta' Awwissu 2003, fil-kawża T-414/03, talba għall-annullament tal-ittra tas-6 ta' Ottubru 2003, inkwantu hija tikkonċerna l-modalitajiet ta' rkupru tal-ammonti mħallsa mill-FEŻR għall-proġett ta' infrastruttura msejjaħ “awtostrada Messina-Palermo”, kif ukoll tal-atti preċedenti u derivati, fosthom in-nota ta' debitu tal-Kummissjoni Nru 3240406591, tal-25 ta' Settembru 2002, u, fil-kawża T-435/03, talba għall-annullament tal-ittra tal-Kummissjoni tal-24 ta' Ottubru 2003, relattiva għat-tpaċija bejn krediti u djun tal-Kummissjoni relatati mal-għajnuna tal-FEŻR “Porto Empedocle”, “diga fuq il-Gibbesi”, “awtostrada Messina-Palermo”, “Aragona Favara” u “pjanura ta' Katanja”, kif ukoll tal-atti preċedenti u derivati.
   Dispożittiv
   
               1)
            
            
               Ir-rikorsi huma miċħuda bħala inammissibbli.
            
         
               2)
            
            
               Ir-Regione Siciliana hija kkundannata għall-ispejjeż.
            
         
      (1)  ĠU C 35, 7.2.2004.